Transmiterea Covid-19 la copiii sub 10 ani este sub semnul incertitudinii.
SUA anunţă că dezvoltarea unui vaccin pentru COVID-19 se mişcă destul de repede. Situaţia pare a fi destul de clară în cazul adulţilor, dar incertă în cazul copiilor. Epidemiologul Anthony Fauci anunţă că nu se ştie încă cât de eficient se transmite virusul în cazul copiilor până în 10 ani.
Epidemiologul american Anthony Fauci dă asigurări că dezvoltarea unui vaccin pentru coronavirus se mişcă destul de repede. Mai ales că situaţia o cere.Întrebări fără răspuns încă rămân în cazul copiilor. Specialiştii nu au adunat încă suficiente date despre infectările în cazul copiilor până în 10 ani.Anthony Fauci, directorul Institutului Naţional pentru alergii şi boli infecţioase din SUA: "Există un studiu recent care arată că în cazul copiilor de la 10 la 19 ani se transmite virusul la fel de eficient adulţilor, precum adulţii îl transmit adulţilor. Lucrurile care se întâmplă între 0 şi 10 ani nu sunt la fel de clare, aşa că trebuie să adunăm mai multe date, deoarece nu avem toate informaţiile pe care am dori să le avem despre infecţiile în cazul copiilor.".